stanford-oval/wikipedia huggingface dataset:
מוח'תאר אולד דאדה
תולדות חייו

נולד בבוטימיליט שבדרום-מערב מאוריטניה, אז חלק מאפריקה המערבית הצרפתית. לאחר שלמד לימודי אסלאם, החל לעבוד בממשל הצרפתי המקומי כמתורגמן. לאחר מכן למד משפטים בפריז והיה למאוריטני הראשון בעל תואר אקדמי. ב-1955 התקבל ללשכת עורכי הדין בדקר (בירת סנגל). עם שובו לארצו נבחר ליו"ר מועצת מפלגת האיחוד הפרוגרסיבי המאוריטני (Union Progressiste Mauritanienne, UPM). ב-1959 ייסד את מפלגת האיחוד המאוריטנית (PRM – Parti de Regroupement Mauritanien;  حزب التجمع الموريتاني חזב אלתג'מע). המפלגה נבנתה כך שתייצג את כל הקבוצות האתניות במדינה (ערבים "לבנים", ערבים "שחורים" ואפריקאים ממוצא לא-ערבי) וזכתה בניצחון מוחלט בבחירות שנערכו אותה שנה וגרפה את כל המושבים במועצה המחוקקת. תחת הנהגתו של דאדה, שהציג ממשל יציב ומאוזן, קיבלה מאוריטניה את עצמאותה מצרפת בנובמבר 1960. באוגוסט 1961 אושררה משרתו כנשיא בבחירות שנערכו במדינה.
לאחר קבלת העצמאות חתר דאדה לאיחוד כל הכוחות והמפלגות במדינה. בדצמבר איחד את כל ארבע המפלגות למפלגה יחידה – מפלגת העם (PPM – Parti du Peuple Mauritanien ; حزب الشعب الموريتاني חזב אלשעב) וכונן משטר חד-מפלגתי בפועל. החוקה שגובשה ב-1964 הגדירה את מפלגת העם כמפלגה החוקית היחידה וכוננה משטר סמכותני. דאדה הצדיק גישה זו בכך שארצו, הנחשלת ומרובת הקבוצות האתניות, עדיין אינה בשלה לדמוקרטיה רב-מפלגתית, שעלולה להתדרדר לכדי מלחמת אזרחים. המדינה הוכרזה כ"אסלאמית, לאומית, ריכוזית, סוציאליסטית".
ב-1971 נבחר דאדה ליו"ר ארגון אחדות אפריקה.
בשנות השבעים הכתה באזור בצורת קשה. עובדה זו יחד עם ירידת הביקוש העולמי לברזל, מוצר הייצוא העיקרי של מאוריטניה, גרם למשבר כלכלי עמוק. ב-1975, עם הסתלקות ספרד מסהרה המערבית עקב הסכמי מדריד, תבעו מרוקו ומאוריטניה ריבונות על הטריטוריה וחילקו אותה ביניהן. במקום קמה תנועת מחתרת בשם חזית פוליסריו, בתמיכת אלג'יריה שנלחמה לעצמאות החבל. מלחמות מאוריטניה, החלשה ממילא, באזור החלישו אותה כלכלית ואף שברו את האחדות בין הקבוצות האתניות במדינה, כאשר שבטים אפריקאים סירבו להילחם במה שתפסו כסכסוך פנים-ערבי ושבטים אחרים העדיפו להצטרף לחזית פוליסריו ולסייע למחתרת נגד הממשלה.
ב-10 ביולי 1978 פרצה הפיכה צבאית. החונטה צבאית שהחליפה את שלטונו של דאדה נסוגה מהתביעה על סהרה המערבית והפסיקה את מצב הלוחמה. באוגוסט 1979, לאחר כשנת מאסר, הורשה דאדה לצאת לגלות בצרפת. שם ארגן דאדה תנועה לכיבוש מחדש של ארצו, Alliance pour une Mauritanie démocratique, AMD. ב-18 במרץ 1981 פיקד מקום מושבו בצרפת על הפיכת-נגד במאוריטניה. ההפיכה נכשלה וראשיה הוצאו להורג.
ב-17 ביולי 2001 הוענקה לדאדה חנינה והוא הוזמן לשוב למאוריטניה. אולם באותה עת היה כבר חולה ואושפז בבית חולים בפריז, שם נפטר ב-14 באוקטובר 2003. גופתו הוטסה למאוריטניה, שם נקבר.
הערות שוליים

↑  Mauritania lays president to rest, ידיעה ב-BBC
| --- | --- |
בקרת זהויות :  BNE: XX5225466  BnF: cb119182894 (data)  CANTIC: a11418722  GND: 132074052  ISNI: 0000 0001 0886 2025  LCCN: nr99023602  NARA: 17408748  NTA: 258420952  SNAC: w69j1qf1  SUDOC: 027054497  VIAF: 34461248   WorldCat (עם VIAF): 34461248
מבחן EPPS

מבחן EPPS או רשימת העדפות האישיות של אדוארדס הוא מבחן אישיות בפסיכולוגיה קלינית.
המבחן פותח בשנות ה-50 של המאה ה-20, על סמך תאוריית הצרכים של מארי הכוללת 10 צרכים בסיסיים בהתנהגות האדם, ונועדה לעמוד על הצרכים הבסיסיים המניעים את האדם.
לפי תאוריה זו צורך הוא מבנה במוח ואחראי לארגון התפיסה, החשיבה והפעולה. הצרכים מתעוררים בעת לחץ מסוים בסביבה. חלק מהצרכים הם מולדים וחלקם נלמדים והם נובעים ממקורות גופניים, נפשיים וחברתיים.
המבחן מורכב מ-210 זוגות משפטים, ובכל זוג מתבקש הנבחן לבחור את המשפט המתאים לו ביותר. המבחן מכיל 15 סולמות הבודקים את עצמתו היחסית של כל צורך לעומת צרכים אחרים. בנוסף, המבחן מכיל 15 זוגות משפטים שנועדו לבדוק את עקביות הנבחן.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
מאתיה בובן

מאתיה בובן (בסלובנית: Matija Boben; נולד ב-26 בפברואר 1994) הוא כדורגלן סלובני המשחק כבלם בטרננה.
קריירה

בובן ערך את הופעת הבכורה שלו בליגת העל הסלובנית בעונת 2013/14 במדי טריגלאב.
ב-4 ביולי 2017 הוא חתם חוזה ל-3 שנים ברוסטוב מליגת העל הרוסית עם אפשרות להארכה בשנה. ב-28 בינואר 2019 הושאל לליבורנו האיטלקית.
תארים

מקום שני בליגת העל הסלובנית: 2016/17
מג'דליון

| --- | --- |

 מדינה:  לבנון לבנון
 מחוז:  מחוז דרום לבנון
 נפה:  נפת צידון
 שטח:  1.5 קמ"ר
 קואורדינטות:  33°33′39″N 35°24′38″E﻿ / ﻿33.56083333°N 35.41055556°E﻿ / 33.56083333; 35.41055556 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דליון(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דליון  he tabBackground:;tabBorder:#aaa;defaultTab:0;
 
מָג'דָליוּן (בערבית: مجدليون) הוא כפר נוצרי לבנוני, בנפת צידון, מחוז דרום לבנון.
מיקום וגאוגרפיה

הכפר המקורי שכן כ-4 קילומטרים מזרחית לצידון, העיר צידון גדלה והתפרשה מזרחה ובתיה נושקים לבתי הכפר. הגובה הממוצע של הכפר הוא כ-250 מטרים מעל פני הים ומחלק ניכר מבתיו ניתן להשקיף על צידון ועל חוף הים. שטח הכפר הוא כ-1,650 דונם. כקילומטר מזרחית לכפר נמצא הכפר סאלחיה (ער') ומדרום למג'דליון שוכנים הכפרים: מיה מיה ועין א-דלב (ער').
אטימולוגיה

מקור השם מג'דליון עשוי להתייחס למילה סורית שמשמעותה: "מגדל שמירה", "טירה", או "מגדל קטן", או "שומרי המגדל, "שומרי הטירה".פירושים אלו נתמכים בהמצאות שרידי מגדל קדום בכפר.
היסטוריה

בשנת 1838 ציין עלי סמית' ציין את "Mejdeluneh", ככפר שנמצא "צפונית לְא-תופאח, ליד החוף".
ב-1875 ביקר במקום ויקטור גרן באזור, וציין "תל בקרבת הכפר הקטן Medjdel Youn, המכיל בקושי 120 תושבים, מארונים או יוונים מאוחדים".
צביון הכפר

הכפר מחולק לשני אזורים: באזור התחתון מבני מגורים ובאזור הגבוה ווילות יוקרה וארמונו, כמו ארמונו של ראש ממשלת לבנון לשעבר, רפיק חרירי.
העירייה אוכפת את חוקי והגבלות הבנייה על מנת לשמר את הצביון המיוחד של הכפר, ובהתאם לאזורים: בנייה מרווחת וגינות נוי רבות. בעבר, עיקר פרנסת התושבים הייתה מגידול זיתים, אך עם השנים הענף נזנח לטובת הרחבת הבנייה. אין בכפר מפעלים או תעשייה מכל סוג שהוא ואף אין בה בתי ספר מוסדות ציבור, או בתי חולים, למעט כנסייה קתולית אחת ובית העיריה.
דמוגרפיה

בשנת 2014 היו רשומים במג'דליון 761 תושבים, בעלי זכות בחירה לפרלמנט הלבנוני, מהם כ-97% נוצרים והיתר מוסלמים. כ־70% מהנוצרים הם קתולים, כ־23% מרונים והיתר נוצרים מעדות שונות. ככל הנראה, מספר התושבים בכפר מתקרב ל-10,000 אלא שרובם אינם רשומים כך ברישומי משרד הפנים הלבנוני.
ראו גם

מדיה וקבצים בנושא  בוויקישיתוף
גלריה

צילום פנורמי של מג'דליון
החלק המזרחי של מג'דליון
גבעת סנט אליאס (מבט ממג'דליון)
הערות שוליים

↑  "LocaLiban". נבדק ב-2007-06-26.
1 2 3 4  مجدليون: بلدة الفيلات.. والإخضرار والسكن الهادىء, www.saidanet.com
↑  موسوعة قرى ومدن لبنان - طوني مفرج - مکتبة مدرسة الفقاهة, ar.lib.eshia.ir (בערבית)
↑  Wafaa Hariri, أسماء بلدان جبل عامل… أسرار تاريخية وسياسية! | Shafaqna Lebanon | شفقنا لبنان, ‏2020-06-25 (בערבית)
↑  Edward Robinson, Eli Smith, Biblical researches in Palestine, Mount Sinai and Arabia Petraea : a journal of travels in the year 1838, Boston : Crocker, 1841, עמ' 188
↑  Victor Guérin, Description géographique, historique et archéologique de la Palestine, Paris, Imprimé par autorisation de l'empereur à l'Impr. impériale, 1868, עמ' 518
↑  United Greeks: אנשי הכנסייה היוונית המכירים בקדושת האפיפיור

https://www.finedictionary.com/United%20Greeks
↑  أسماء العائلات في بلدة مجدليون، قضاء صيدا (قرى)، محافظة الجنوب في لبنان, إعْرَفْ لبنان (בערבית)
הכניסה הדרומית של מג'דליון
מוניקה האגט

| --- | --- |
אין תמונה חופשית
 לידה:  16 במאי 1953 (בת 71) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  האקדמיה המלכותית למוזיקה 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  כינור 
 חברת תקליטים:  Virgin Classics 
 www.monicahuggett.com
 
מוניקה האגט (באנגלית: Monica Huggett, נולדה ב-16 במאי 1953 בלונדון, אנגליה) היא מנצחת בריטית וכנרת בארוק מן השורה הראשונה.
האגט למדה אצל סיגיסוולד קאוקן, גוסטב לאונהרדט וטון קופמן והייתה כנרת ראשית בתזמורת הבארוק של אמסטרדם בניצוחו של קופמן משנת 1980 עד 1987. האגט התמנתה לפרופסור חבר באקדמיה מלכותית למוזיקה בשנת 1994 ועובדת כפרופסור לכינור בארוק בבית הספר הגבוה לאמנויות בברמן, גרמניה. היא זכתה בפרסי גראמופון על הקלטותיה לסונאטות ופרטיטות לכינור סולו של באך (1997) וסונאטות לכינור של ביבר (2002).
לקריאה נוספת

ביוגרפיה קצרה (באנגלית)
מאגנטי מרלי

| --- | --- |

 נתונים כלליים
 מייסדים:  פיאט וארקולה מארלי
 תקופת הפעילות:  1919–2019 (כ־100 שנה) 
 חברת אם:  קבוצת פיאט
 חברות בנות:  Marelli Automotive Lighting 
 מיקום המטה:  Corbetta 
 משרד ראשי:  איטליה קורבטה, איטליה
 ענפי תעשייה:  Manufacture of parts and accessories for motor vehicles 
 מוצרים עיקריים:  תעשיית רכב
 הכנסות:  5.4 מיליארד אירו (2008)
 עובדים:  32,000 (2009)
  
 MagnetiMarelli.com
 
מאגנטי מרלי היא חברה איטלקית מקבוצת פיאט, העוסקת בפיתוח וייצור של מערכות, מודולים ורכיבי טכנולוגיה עבור תעשיית הרכב. החברה מעסיקה ברחבי העולם 32,000 עובדים ומייצרת מחזור הכנסות של 5.4 מיליארד אירו (נכון לשנת 2009).
החברה נוסדה בשנת 1919 כמיזם משותף בין פיאט וארקולה מארלי. המפעל הראשון הוקם בססטו סן ג'ובאני בסמוך לעיר מילאנו וכונה בשם "המפעל האיטלקי מאגנטי מרלי" (FIMM - Fabbrica Italiana Magneti Marelli). פעילות החברה בישראל החלה בשנת 2012 בייצוג של קבוצת "וורקו גרופ" המקומית. משרד ההנהלה הבינלאומי של החברה ממוקם בקורבטה שבמחוז מילאנו ומשם נשלטת הפעילות במדינות איטליה, הודו, צרפת, גרמניה, ספרד, פולין, ישראל, צ'כיה, רוסיה, טורקיה, ארצות הברית, מקסיקו, ברזיל, ארגנטינה, סין, מלזיה ודרום אפריקה.
תחומי הפעילות של מאגנטי מרלי כוללים פיתוח וייצור של מערכות תאורה, בקרה, בקרת גוף, מכלולים של מיכשור אלקטרוני, מערכות טלמטיקס ומחשבים, מתלים ורכיבים, מערכות פליטה, ספורט מוטורי וציוד ייעודי למרוצי פורמולה, לאופנועי גרנד פרי ולאליפות ראלי העולמית.
בנוסף החברה מחזיקה בתת-מותג של רשת מוסכים בינלאומית בשם "צ'ק סטאר", המטפל בכלי רכב בהתבססות על חלקי חילוף ממוצרי החברה. ומשתפת פעולה עם פורד מוטור ומיקרוסופט לפיתוח מחשבי רכב עבור חטיבת משאיות העבודה של פורד.
מאתיי סוקור

| --- | --- |

 לידה:  15 בספטמבר 1908 יאשי, ממלכת רומניה 
 פטירה:  30 במאי 1980 (בגיל 71) בוקרשט, הרפובליקה הסוציאליסטית של רומניה 
 מוקד פעילות:  רומניה 
 שפה מועדפת:  רומנית 
 
מאתיי סוקור (ברומנית: Matei Socor;‏ 15 בספטמבר 1908 - 30 במאי 1980) היה מלחין, מנצח ופעיל פוליטי קומוניסטי יהודי רומני, חבר מתכתב באקדמיה הרומנית, נשיא מועצת הרדיו של רומניה ונשיא איגוד המלחינים של רומניה. סוקור הלחין את ההמנון הלאומי הרומני אזיקים מנופצים, ששימש בין השנים 1949 - 1953 ואת המנון רומניה אנו מהללים אותך רומניה!, ששימש בין השנים 1953 - 1977.
קורות חיים

מאתיי סוקור נולד ביאשי, רומניה, כבנם של עמנואיל סוקור, עיתונאי רומני ממוצא ארמני ושל אם יהודייה. הוא סיים לימודי בית ספר תיכון ביאשי והמשיך באוניברסיטה הלאומית למוזיקה בבוקרשט, שם למד בשנים 1927 - 1929. מ-1930 עד 1933 למד בבית הספר הגבוה למוזיקה ולתיאטרון בלייפציג. בסיום לימודיו שב לרומניה ועבד כחוקר מוזיקה במסגרת המכון לפולקלור של בוקרשט. הוא הצטרף למפלגה הקומוניסטית הרומנית ופעל בה בתנאי מחתרת.
לקריאה נוספת

Contribuția evreilor din România la cultură și civilizație, הוצאת HASEFER‏ 2004, עמודים 509 - 510. (ברומנית)
Evrei din România, הוצאת HASEFER‏ 2008, עמוד 361. (ברומנית)
מבאיריכ

| --- | --- |
 מדינה:  קטר (מדינה) קטר
 מחוז:  א-ריאן
 שטח:  198 קמ"ר
 אוכלוסייה:  ‏
  ‑ ביישוב:  11,333 (2010)
 קואורדינטות:  25°11′N 51°23′E﻿ / ﻿25.19°N 51.38°E﻿ / 25.19; 51.38 
  מפת מיקום  מפה מפורטת   (למפת קטר מוגדלת) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי מבאיריכ(למפת קטר רגילה) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי מבאיריכ  he tabBackground:;tabBorder:#aaa;defaultTab:0;
 
מבאיריכ (בערבית: مبيريك) הוא יישוב בקטר הממוקם במחוז א-ריאן.
במבאיריכ בית ספר אחד הנקרא על שמו של עבדאללה בן ג'אסם אאל ת'אני אמיר קטר ה-3. בית הספר מיועד לזכרים בלבד והוא חטיבה צעירה דהיינו מגן טרום חובה עד כיתה ב'.
דמוגרפיה

במפקד האוכלוסין של 2010, היישוב מורכב מ-1002 יחידות דיור ו-145 מוסדות ציבוריים ומקומות עבודה. האיזון בין הגברים לנשים המתגוררים ביישוב הוא מיוחד במינו. 50% בדיוק הן נשים ו-50% גברים. אך גיל האוכלוסייה מאוד זקן 38% בלבד מתחת לגיל 20 (מה שמאוד לא אופייני לקטר עקב ריבוי הילדים) ו-62% מהאוכלוסייה הם בני 20 ומעלה. אחוזי האבטלה ביישוב זה הם גבוהים במיוחד, 60% בעוד 40% עובד. מבין העובדים ישנו פער מאוד קטן באי השוויון בין הגברים לנשים והנשים מהוות כ-46% משוק העבודה ובעוד הגברים מהווים 54% משוק העבודה.

להלן גרף התפתחות האוכלוסייה ביישוב:
הערות שוליים

↑  מפקד האוכלוסין ב-2010
↑  בית הספר עבדאללה בין ג'אסם אאל ת'אני
↑  בתוך מפקד האוכלוסין 2010
↑  בתוך מפקד האוכלוסין אפריל 2010
↑  הלמ"ס הקטרי
↑  מפקד האוכלוסין ב-1986
↑  מפקד האוכלוסין ב-1997
↑  מפקד האוכלוסין ב-2004
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבאיריכ".
לורל (מוזיקאית)

| --- | --- |

 לידה:  7 במאי 1994 (בת 30) סאות'המפטון, אנגליה
 שם לידה:  לורל מיי ארנל-קולן
 שם במה:  Under the Laurels 
 מוקד פעילות:  הממלכה המאוחדת
 תקופת הפעילות:  מ-2013
 עיסוק:  זמרת • מוזיקאית • מפיקה מוזיקלית
 סוגה:  צ'אמבר פופ • אינדי פופ
 שפה מועדפת:  אנגלית
 כלי נגינה:  גיטרה • פסנתר • בס • תופים
 חברת תקליטים:  נקסט טיים • ‏Theia קאטונר • ‏נינג'ה טון
 classiclaurel.com
 
לורל ארנל-קול (באנגלית: Laurel Arnell-Cullen; נולדה ב-7 במאי 1994), הידועה בשם לורל (Laurel), היא זמרת-יוצרת אנגלייה.
קריירה

לורל החלה להתעניין לראשונה בעולם המוזיקה בשנת 2013, כאשר פרסמה דמו לשיר שלה "Next time". לאחר מכן, לורל הוציאה את הסינגל הרשמי הראשון שלה "Fire Breather", דרך פלטפורמת ה-SoundCloud שלה באותה השנה. לורל הוציאה את מיני-אלבום הבכורה שלה, To The Hills, בשנת 2014 באמצעות חברת התקליטים שלה, נקסט טיים רקורדס. ביולי 2015, הוציאה לורל את הגרסה הרשמית לשיר "Blue Blood", שזכתה לתשומת לב רבה בפוסטים שפרסמה.
במרץ 2016, הוציאה לורל את הסינגל "Life Worth Living", אשר תיפקד כרצועה הראשונה מתוך אלבום הבכורה שלה, שיצא 3 שנים לאחר מכן. בניגוד לשיריה הקודמים, השיר היה בהשפעת הסגנון המוזיקלי רוק אינדי בשילוב גיטרה חשמלית. במאי 2016, היא הוציאה את הסינגל "San Francisco". השיר היה במקום הראשון במצעד השבועי של אפל מיוזיק וזכה להצלחה נאה ברחבי העולם. באוגוסט 2016, הודיעה לורל כי הוחתמה בחברת התקליטים קאונטר רקורדס, וכי היא תצא לסיבוב ההופעות הראשון שלה בממלכה המאוחדת בנובמבר באותה השנה, על מנת לקדם את המיני-אלבום השלישי שלה, Park.‏ בספטמבר 2016, הוציאה את "Hurricane" כסינגל הראשון מהמיני-אלבום השלישי שלה.
ביוני 2018, הוציאה את הסינגל "Same Mistakes" שנכלל באלבום הבכורה שלה, Dogviolet, שיצא לאור ב-24 באוגוסט 2018.
דיסקוגרפיה > אלבומי אולפן

2018: Dogviolet
דיסקוגרפיה > מיני-אלבומים

2014: To the Hills
2014: Holy Water
2016: Park
2020: Petrol Bloom
דיסקוגרפיה > מיקסטייפ

2015: Allelopathy
הערות שוליים

↑  Johnson, Gabriella. "Meet Laurel, the New Face of British Alt Pop". Vogue. נבדק ב-11 במרץ 2016. {{cite web}}:  (עזרה)
↑  Cragg, Michael. "Laurel – Fire Breather: New music". The Guardian. נבדק ב-10 במרץ 2016. {{cite web}}:  (עזרה)
↑  Frometa, RJ. "LAUREL (@classiclaurel) to Release Debut EP To The Hills, Available April 7, 2014". Vents Magazine. אורכב מ-המקור ב-10 במרץ 2016. נבדק ב-10 במרץ 2016. {{cite web}}:  (עזרה)
↑  Leorne, Ana. "Laurel announces debut EP To The Hills, shares video for title-track". The Four Oh Five. נבדק ב-10 במרץ 2016. {{cite web}}:  (עזרה)
↑  "Watch Laurel perform Blue Blood and To the Hills". The Guardian. נבדק ב-10 במרץ 2016. {{cite web}}:  (עזרה)
↑  Unterberger, Andrew. "Stream Laurel's Ethereal 'Holy Water' EP". Spin. נבדק ב-10 במרץ 2016. {{cite web}}:  (עזרה)
↑  Trott, Florence. "NEW NOISE: LAUREL". Wonderland Magazine. נבדק ב-10 במרץ 2016. {{cite web}}:  (עזרה)
↑  McDermott, Emily. "DISCOVERY: LAUREL". Interview Magazine. נבדק ב-10 במרץ 2016. {{cite web}}:  (עזרה)
↑  Bennett, Kim. "LISTEN TO LAUREL'S MAJESTIC NEW TUNE "BLUE BLOOD"". Vice. נבדק ב-10 במרץ 2016. {{cite web}}:  (עזרה)
↑  Murray, Robin. "Listen: Laurel – 'Blue Blood'". Clash. נבדק ב-10 במרץ 2016. {{cite web}}:  (עזרה)
↑  Wass, Mike. "Laurel Announces 'Park' EP, Drops New Single "Hurricane"'". Idolator. נבדק ב-29 בספטמבר 2016. {{cite web}}:  (עזרה)
↑  "Listen to two brand new tracks from chamber pop artist Laurel ahead of her debut album release". The Independent (באנגלית בריטית). נבדק ב-28 ביוני 2018. {{cite news}}:  (עזרה)
↑  Oke, Tobi. "Premiere: Laurel's 'Allelopathy' Mixtape Is Otherworldly'". Complex Magazine. נבדק ב-2 באפריל 2015. {{cite web}}:  (עזרה)
| --- | --- |
בקרת זהויות :  ISNI: 0000 0004 6286 1674  MusicBrainz: 560875e5-1a56-431e-8803-010ae9e4871c  VIAF: 21159818550013810705   WorldCat (עם VIAF): 21159818550013810705
מאגילוס

מאגילוס (בלטינית: Magilus) היה ראש שבט גאלי ששיתף פעולה עם קרתגו במהלך המלחמה הפונית השנייה.
מאגילוס היה מנהיגו של אחד מהשבטים הרבים שהרומאים שיעבדו באזור עמק הפו. עוד לפני המלחמה הוא דאג להעביר ידיעות מודיעיניות יקרות ערך עבור מרגלים בני קרתגו שפעלו בחצי האי האפניני, והבטיח להם תמיכה במקרה שתפרוץ מלחמה בין קרתגו לרומא. מאגילוס עבד בתיאום עם המצביא הקרתגי חניבעל ברקה, ובשנת 218 לפנה"ס, לאחר קרב נהר הרון, יצא עם עוד מספר ראשי שבטים (לא ברור כיצד) אל גאליה, שם חנו כוחות צבא קרתגו.
חניבעל הציג את מאגילוס מול אנשיו, והשניים נאמו בפניהם על עושרה של איטליה ועל כך שהגאלים צפויים להעניק להם תמיכה. לאחר מכן לא ידוע עליו דבר.
הערות שוליים

↑  .Dodge, Theodore (1994). Hannibal. Mechanicsburg, PA: Greenhill Books. p 164
↑  פוליביוס, ספר שלישי, 44.
מזכיר המדינה לענייני סקוטלנד

| --- | --- |


 איוש נוכחי:  יאן מורי
 תאריך כניסה לתפקיד:  5 ביולי 2024
 תחום שיפוט:  סקוטלנד סקוטלנד
 כפוף:  ראש ממשלת בריטניה
 ייסוד המשרה:  3 בפברואר 1705 
 איוש ראשון:  ג'ון ארסקין
 www.scotlandoffice.gov.uk
 
מזכיר המדינה לענייני סקוטלנד (באנגלית: Secretary of State for Scotland, בגאלית סקוטית: Rùnaire Stàite na h-Alba), הנושא בתואר Her Majesty's Principal Secretary of State for Scotland, הוא השר האחראי בממשלת בריטניה על ענייני סקוטלנד. הוא עומד בראש משרד סקוטלנד, מחלקה ממשלתית שבסיסה נמצא באדינבורו ובלונדון.
בעקבות חוק סקוטלנד (1998) והאצלת הסמכויות שבאה בעקבותיו, עברו סמכויות רבות ממשרד סקוטלנד לממשלת סקוטלנד, וסמכויות מזכיר המדינה לענייני סקוטלנד פחתו. הסקוטי האחרון שהחזיק בתפקיד היה דס בראון, שכיהן במקביל כמזכיר המדינה לענייני הגנה. מזכיר המדינה לענייני סקוטלנד הנוכחי הוא אליסטר ג'ק.
מזכירי המדינה לענייני סקוטלנד (מאז 1999)

| שם המזכיר | תחילת כהונה | סיום כהונה | מפלגה | תחת ראש ממשלת בריטניה |
| --- | --- | --- | --- | --- |
| ג'ון ריד | 17 במאי 1999 | 25 בינואר 2001 | מפלגת הלייבור | טוני בלייר |
| הלן לידל | 25 בינואר 2001 | 13 ביוני 2003 | מפלגת הלייבור | טוני בלייר |
| אליסטר דרלינג | 13 ביוני 2003 | 5 במאי 2006 | מפלגת הלייבור | טוני בלייר |
| דאגלס אלכסנדר | 5 במאי 2006 | 27 ביוני 2007 | מפלגת הלייבור | טוני בלייר |
| דס בראון | 28 ביוני 2007 | 3 באוקטובר 2008 | מפלגת הלייבור | גורדון בראון |
| ג'ים מרפי | 3 באוקטובר 2008 | 11 במאי 2010 | מפלגת הלייבור | גורדון בראון |
| דני אלכסנדר | 11 במאי 2010 | 29 במאי 2010 | המפלגה הליברל-דמוקרטית | דייוויד קמרון |
| מייקל מור | 29 במאי 2010 | 7 במאי 2013 | המפלגה הליברל-דמוקרטית | דייוויד קמרון |
| אליסטר קרמייקל | 7 באוקטובר 2013 | 8 במאי 2015 | המפלגה הליברל-דמוקרטית | דייוויד קמרון |
| דייוויד מאנדל | 11 במאי 2015 | 24 ביולי 2019 | המפלגה השמרנית | דייוויד קמרון |
| אליסטר ג'ק | 24 ביולי 2019 | 5 ביולי 2024 | המפלגה השמרנית הסקוטית | בוריס ג'ונסון |
| יאן מורי | 5 ביולי 2024 | מכהן | מפלגת הלייבור | קיר סטארמר |
ראו גם

השר הראשון של סקוטלנד
מזכיר המדינה לענייני ויילס
מזכיר המדינה לענייני צפון אירלנד
מועצות אזוריות לשעבר

לפני קום המדינה ולאחריה הוקמו מועצות אזוריות שאיגדו בתוכן מספר יישובים.
לאחר מספר שנים כזה או אחר חלק מהמועצות האזוריות אוחדו ממספר סיבות:
עם הזמן חלק מהיישובים שבתחומן קיבלו מעמד של מועצה מקומית והמועצה האזורית קטנה כל הזמן ואוחדו יחד מספר מועצות אזוריות קטנות יחדיו לאחת.
כתוצאה ממשברים כלכליים במועצות אזוריות כאלה או אחרות הוחלט לאחד אותן יחדיו מטעמי חיסכון.
מספר מועצות אזוריות בוטלו לאחר פינוי תושביהן.
המועצות האזוריות לשעבר:
מועצות שפוצלו

מועצה אזורית אבו בסמה - פורקה בשנת 2012 למועצות האזוריות נווה מדבר ואל קסום.
מועצה אזורית מרכז הגליל - פורקה בשנת 1990, ויישוביה התפצלו לשתי מועצות מקומיות, ומועצה מקומית תעשייתית אחת.
מועצה אזורית משוש - התקיימה בין השנים 1988 - 1996. פורקה למועצות המקומיות כסייפה, ערערה-בנגב ושגב שלום.
מועצה אזורית נוף הגליל - פוצלה בשנת 2000 וחלקה מתקיים במועצה אזורית אל-בטוף.
מועצה אזורית שוקת - פורקה למועצות המקומיות חורה ולקיה.
מועצה אזורית נחל עירון - התקיימה בין השנים 1992 - 1996. פוצלה למועצה מקומית מעלה עירון ולמועצה מקומית בסמ"ה
מועצה אזורית הגליל העליון - בשנת 1991 פוצלה ממנה מועצה אזורית מבואות החרמון
מועצות בשטחים שהוחזרו

מועצה אזורית איתם - הייתה המועצה האזורית של יישובי חבל ימית. בוטלה במסגרת הסכם השלום עם מצרים ופינוי פתחת רפיח.
מועצה אזורית חוף עזה - בוטלה במסגרת חוק יישום תוכנית ההתנתקות והיישובים בה פונו עם ביצוע תוכנית ההתנתקות.
מועצות שסופחו לאחרות

מועצה אזורית אפעל - פורקה בשנת 2007 וחולקה בין הערים רמת גן, אור יהודה וקריית אונו
מועצות שאוחדו

מועצה אזורית אבן העזר - אוחדה למועצה אזורית מטה יהודה
מועצה אזורית גיזו - אוחדה למועצה אזורית מטה יהודה
מועצה אזורית הרי יהודה - אוחדה למועצה אזורית מטה יהודה
מועצה אזורית האלה - אוחדה למועצה אזורית מטה יהודה
מועצה אזורית געתון - אוחדה למועצה אזורית מטה אשר
מועצה אזורית נעמן - אוחדה למועצה אזורית מטה אשר
מועצה אזורית סולם צור - אוחדה למועצה אזורית מטה אשר
מועצה אזורית תל מונד - הפכה למועצה אזורית הדר השרון, שלימים אוחדה למועצה אזורית לב השרון
מועצה אזורית הדר השרון - אוחדה למועצה אזורית לב השרון
מועצה אזורית השרון הצפוני - אוחדה למועצה אזורית לב השרון
מועצה אזורית הירקון - אוחדה למועצה אזורית דרום השרון
מועצה אזורית השרון התיכון - אוחדה למועצה אזורית דרום השרון
מועצה אזורית מפעלות אפק - אוחדה למועצה אזורית דרום השרון
מועצה אזורית יזרעאל - אוחדה למועצה אזורית עמק יזרעאל
מועצה אזורית קישון - אוחדה למועצה אזורית עמק יזרעאל
מועצה אזורית שלחים - אוחדה למועצה אזורית מרחבים
מועצות ששינו שם

מועצה אזורית אונו - הפכה למועצה אזורית אפעל.
מועצה אזורית עזתה - הפכה למועצה אזורית שדות נגב.
מועצה אזורית בקעת בית שאן - הפכה למועצה אזורית עמק המעיינות.
מועצה אזורית עמק לוד - הפכה למועצה אזורית שדות דן.
מוניקה וויט

| --- | --- |

 לידה:  8 באפריל 1979 (בת 45) ארצות הברית אל פאסו
 מדינה:  ארצות הברית 
 לאום:  אמריקאית
 השכלה:  אוניברסיטת מרילנד
 השתייכות:  חיל האוויר של ארצות הברית 
 נאמנות:  איראן איראן
 
מוניקה אלפריד וויט (באנגלית: Monica Elfriede Witt; נולד ב-8 באפריל 1979) היא סוכנת אמריקאית, שעבדה באגף המודיעין של חיל האוויר והואשמה בריגול נגד ארצות הברית.
היסטוריה

וויט נולדה בעיר אל פאסו שבמדינת טקסס והתייתמה מאמה בגיל 18, מעט לפני שהתחילה את שירותה הצבאי.
בשנת 1997, התגייסה לחיל האוויר, למדתה את השפה הפרסית, שירתה כבלשנית ולאחר מכן שובצה לסוכנת מודיעין במשרד החקירות המיוחדות של חיל האוויר של ארצות הברית.
בעקבות שירותה במלחמת עיראק הוענקה לה מדליית האוויר על ידי נשיא ארצות הברית, ג'ורג' בוש.
בשנת 2003, עברה לשרת ביחידה לחקירות מיוחדות והשתתפה בחקירות ריגול נגדי, הונאה ומרמה.
בשנת 2008, סיימה את שירותה בחיל האוויר והחלה לעבוד בתור מאבחנת מודיעינית בחברת אבטחה פרטית.
בשנת 2011, הפכה לחסרת דיור ולאחר מכן עברה להתגורר בפולס צ'רץ', וירג'יניה וזאת בעקבות מצב כלכלי רעוע.
בשנת 2012, חברה לפעילה מרזיה האשמי (Marzieh Hashemi) והתאסלמה באיראן.
בשנת 2013, ערקה לאיראן וסיפקה לממשלתה מידע מודיעיני רב שהכיל נתונים על ממשלת ארצות הברית ומידע חסוי מתקופת העסקתה בחיל האוויר.
כתב האישום שהוגש על ידי מחלקת המשפטים של ארצות הברית מכיל את כל שמותיה וכינוייה: Fatemah Zahra, Narges Witt, Wayward Storm.
הערות שוליים

↑  Blinder, Alan; Turkewitz, Julie; Goldman, Adam (2019-02-16). "Isolated and Adrift, an American Woman Turned Toward Iran". The New York Times (באנגלית אמריקאית). ISSN 0362-4331. נבדק ב-2021-11-14.
↑   קצינת מודיעין לשעבר בחיל האוויר האמריקאי נאשמת בריגול עבור איראן, באתר הארץ, 13 בפברואר 2019
↑  שי לוי, ‏קצינת מודיעין שעבדה בפנטגון מואשמת שריגלה עבור איראן, באתר ‏מאקו‏, 14 בפברואר 2019
↑  MONICA ELFRIEDE WITT — FBI, web.archive.org, ‏2019-01-10
↑  "Monica Witt: Who is the woman at the centre of the spying case?". BBC News (באנגלית בריטית). 2019-02-13. נבדק ב-2021-11-14.
↑  כשהחתול שומר על השמנת: קצינת ריגול נגדי מואשמת בריגול לאיראן, באתר hebrewnews.com (באנגלית)
↑  Kent Miller, That airman charged with spying? Here’s how she earned an Air Medal, Air Force Times, ‏2019-02-14 (באנגלית)
↑  גיא אלסטר‏, מחיל האוויר למשמרות המהפכה: הקצינה שבגדה בארה"ב וערקה לאיראן, באתר וואלה, 16 בפברואר 2019
↑  בגידת הלוחמת: קצינה בחיל האוויר האמריקני ערקה לאיראן, באתר www.israelhayom.co.il
↑  Goldman, Adam (2019-02-13). "Spy Betrayed U.S. to Work for Iran, Charges Say". The New York Times (באנגלית אמריקאית). ISSN 0362-4331. נבדק ב-2021-11-14.
↑  Holding a Criminal Term
↑    אורלי אזולאי, איום מבית, באתר "ידיעות אחרונות", 13 בפברואר 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוניקה וויט".